Այցի ընթացքում, 2018թ. հունիսի 27-ից 28-ը հետքաբանական փորձաքննությունների բաժնի փորձագետների ուղեկցությամբ, ինչպես նաև Վրաստանի Հանրապետության ներքին գործերի նախարարության դատաքրեագիտական հետազոտությունների վարչության հետքաբան փորձագետների հետ միասին ուղևորություն է կազմակերպվել Լատվիայի Լիեպայա քաղաքում գտնվող Լատվիայի պետական ոստիկանության դատական փորձաքննությունների Կուրզեմե շրջանի փորձագիտական բյուրո, որտեղ «Փորձաքննությունների ազգային բյուրո» ՊՈԱԿ-ի ներկայացուցիչները ծանոթացել են փորձագետների կողմից դեպքի վայրի սպասարկման գործընթացին և հնարավորություններին, տեղում օգտագործվող սարքերին, այցելել են նյութագիտական, հետքաբանական, մատնադրոշմային փորձաքննությունների բաժինների լաբորատորիաներ։ Այցելություն է կազմակերպվել նաև Լատվիայի արդարադատության նախարարության կից «Դատական փորձաքննությունների պետական բյուրոյի» Մատնադրոշմային փորձաքննությունների և ավտոտեխնիկական փորձաքննությունների բաժիններ, որտեղ ծանոթացել են ավտոտեխնիկական փորձաքննությունների ընթացքում օգտագործվող «PC Crash 11» ճանապարհատրանսպորտային պատահարների մոդելավորման ծրագրի աշխատանքին: Շրջայցի ընթացքում նաև տեղեկություններ են տրամադրվել Լատվիայի պետական ոստիկանության դատական փորձաքննությունների ստորաբաժանման մատնահետքերի հաշվառման բազայի, օգտագործվող սարքերի և այլ ծրագրերի վերաբերյալ։